ראיין ריינולדס

ראיין רודני ריינולדס (באנגלית: Ryan Rodney Reynolds; נולד ב-23 באוקטובר 1976) הוא שחקן קולנוע ואיש עסקים קנדי. ריינולדס נולד בוונקובר, קולומביה הבריטית שבקנדה. אביו, ג'יימס צ'סטר "ג'ים" ריינולדס, הוא סיטונאי מזון, ואמו, תמרה לי "תמי" ריינולדס (סטיוארט במקור), היא אשת מכירות. סבו, צ'סטר ריינולדס, היה חוואי ופוליטיקאי מאלברטה במקור. ריינולדס הוא ממוצא אירי, וחונך כקתולי. לו שלושה אחים גדולים. שניים מאחיו הם שוטרים, ואחד מהם חבר במשטרה הרכובה המלכותית של קנדה. הוא סיים את לימודיו בתיכון קיטסילאנו בוונקובר ב-1994. מאוחר יותר הוא למד באוניברסיטת קוונטלן פּוליטכניון, עד שנשר ממנה. הקריירה של ריינולדס החלה בשנת 1991 כאשר כיכב כבילי באופרת הסבון "הילסייד", שהופצה בארצות הברית על ידי ערוץ ניקלודיאון. כמבוגר, כיכב ריינולדס בקומדיות "יחצ"ן המסיבות", ובסדרה "שניים ועוד אחת", בה גילם תלמיד לרפואה בשם מייקל "ברג" ברגן. בשנים 1993–1994 גילם תפקיד חוזר ב"האודיסיאה" כמאקרו. בנוסף, הופיע הופעת קמע ב"הרולד וקומר משתוללים באמריקה" כאחות, וכן שיחק ב"מתחתנים עם ההורים" ובסרט "חסין תקלות". בשנת 2005 שיחק ריינולדס מלצר בשם מונטי בסרט "סקס והמסעדה הגדולה", וכמנהל מוזיקלי בקומדיה הרומנטית "רק ידידים". לאחר מכן, בשנת 2008 שיחק ריינולדס את גיבור הסרט "בטוח, אולי". הוא הופיע גם בסיום העונה השנייה של סדרת הטלוויזיה "סקראבס". מאוחר יותר, בשנת 2009 גילם את אנדרו פקסטון ב"ההצעה" ואת מייק קונל ב"קיץ מסחרר". ריינולדס שיחק בעיקר בקומדיות, אך עבר גם אימון גופני אינטנסיבי לשם תפקידו כמלך חניבעל בסרט "בלייד: טריניטי". בשנת 2005 שיחק את ג'ורג' לוץ ברימייק של "אימה באמטוויל". כמו כן גילם סוכן FBI בשנת 2006 בסרט הפעולה "לחסל את האס". בשנת 2010 כיכב ריינולדס במותחן הספרדי "קבור" שהוקרן בפסטיבל סאנדנס. עבור משחקו, קיבל ריינולדס מועמדויות לפרס סאטורן ולפרס גויה עבור השחקן הטוב ביותר. ריינולדס גילם את האל ג'ורדן בסרט גיבורי העל "גרין לנטרן", שיצא ב-17 ביוני 2011, וגילם גם את אתניק וולקר בעיבוד של סרטי יוניברסל לרומן הגרפי "Rest in Piece Department", שיצא בשנת 2013. ריינולדס גילם את דדפול ב"X-מן המקור: וולברין" והוחתם לגלם אותו שוב בספין אוף "דדפול" אשר יצא לאקרנים ב-2016. מאוחר יותר אושר שהסרט יהיה רימייק ויתעלם מהאירועים שהתרחשו ב"X-מן המקור". עבור תפקידו ב"דדפול" הועמד ריינולדס לפרס גלובוס הזהב לשחקן הטוב ביותר - קומדיה. בשנת 2017 שיחק בסרט המדע הבדיוני "סימן חיים". בנוסף, שיחק בסרט "שומר הראש והמתנקש". בשנת 2018 חזר ריינולדס לגלם את דדפול בסרט "דדפול 2". בשנת 2019 דיבב את פיקאצ'ו ושיחק את הבלש הארי גודמן בסרט "פוקימון: הבלש פיקאצ'ו". שיחק גם בסרט "מהיר ועצבני: הובס ושואו", בתפקיד לוק, סוכן CIA. בהמשך השנה, הופיע בקליפ השיר "You Need to Calm Down" של הזמרת-יוצרת האמריקאית טיילור סוויפט אשר הוקדש לקהילת הלהט"ב. בשנת 2021 שיחק בסרט "לשחרר את גאי", בתפקיד גאי. בהמשך השנה, שיחק את נולאן בות' בסרט "הודעה אדומה" של נטפליקס. ב-27 בספטמבר 2022 הכריז ריינולד באינסטגרם כי יככב בסרט "דדפול 3" יחד עם יו ג'קמן ב-2024. ריינולד הוא זוכה פרס הסינמטק האמריקאי (אנ') ה-36, וקיבל את הפרס בטקס שהתקיים ב-17 בנובמבר 2022. החל משנת 2018 משקיע ריינולדס במיזמים כלכליים. לפי הערכות, לאחר מספר "אקזיטים" מוצלחים חצה שוויו של ריינולדס את רף מיליארד הדולר. בנוסף, רכש חלק ממועדון הכדורגל האנגלי רקסהאם. בשנת 2002 החל ריינולדס לצאת עם הזמרת הקנדית אלאניס מוריסט הם הודיעו על אירוסיהם ביוני 2004. בפברואר 2007 נפרדו השניים. מוריסט אמרה כי אלבומה Flavors of Entanglement נוצר מתוך צערה לאחר הפרידה. השיר "Torch" נכתב על ריינולדס. בשנת 2007 ניהל מערכת יחסים מתוקשרת עם השחקנית האמריקאית סקרלט ג'והנסון. הזוג התארס במאי 2008, ונישאו ב-27 בספטמבר 2008 באירוע מצומצם ליד טופינו, קולומביה הבריטית. בדצמבר 2010 הגישו בקשה לגירושין, וביולי 2011 התגרשו. באוקטובר 2011 החל לצאת עם השחקנית האמריקאית בלייק לייבלי, הזוג נפגש בצילומים לסרט "גרין לנטרן". הזוג התחתן ב-9 בספטמבר 2012 במאונט פלזנט, דרום קליפורניה. לזוג יש שלוש בנות ובן. הראשונה, ג'יימס, נולדה בדצמבר 2014, השנייה, אינז, בספטמבר 2016, השלישית, בטי, ב-2019, והבן, אולין, נולד בפברואר 2023. המשפחה מתגוררת בעיירת פאונד רידג', מחוז וסטצ'סטר, מדינת ניו יורק בארצות הברית. ראיין ריינולדס, ברשת החברתית פייסבוק ראיין ריינולדס, ברשת החברתית אקס (טוויטר) ראיין ריינולדס, ברשת החברתית אינסטגרם ראיין ריינולדס, ברשת החברתית טיקטוק ראיין ריינולדס, סרטונים בערוץ היוטיוב ראיין ריינולדס, במסד הנתונים הקולנועיים IMDb (באנגלית) ראיין ריינולדס, באתר AllMovie (באנגלית) ראיין ריינולדס, באתר Rotten Tomatoes (באנגלית) ראיין ריינולדס, באתר Box Office Mojo (באנגלית) ראיין ריינולדס, במסד הנתונים הקולנועיים KinoPoisk (ברוסית) ראיין ריינולדס, באתר MusicBrainz (באנגלית) ראיין ריינולדס, באתר Genius ראיין ריינולדס, באתר אנציקלופדיה בריטניקה (באנגלית) נטע מור, ראיין ריינולדס: "היו רגעים בחיי שנכנעתי לפחד", באתר ynet, 12 באוגוסט 2011 אמיר קמינר, ריאן רינולדס: "לא תמצא אצלי קלטת סקס", באתר ynet, 2 בדצמבר 2014 אלכס בטאצ'ארג'י, וול סטריט ג'ורנל, ‏כבר מזמן לא רק שחקן: הצצה למעצמה העסקית של ראיין ריינולדס, באתר גלובס, 24 בנובמבר 2021 "Ryan Reynolds profile at FilmReference.com". www.filmreference.com. נבדק ב-28 באפריל 2010. {{cite web}}: (עזרה) Posner, Michael (1 בספטמבר 2007). "Ryan Reynolds' Disappearing Act". enRoute, Air Canada's inflight magazine. אורכב מ-המקור ב-2010-02-18. נבדק ב-17 ביוני 2010. {{cite news}}: (עזרה): ("Reynolds grew up in an Irish-Catholic household in the Vancouver neighbourhood of Kitsilano. As a child, he went to church regularly...") "Ryan Reynolds". Glamour. נבדק ב-16 בינואר 2012. {{cite news}}: (עזרה) "Ryan Reynolds bio". Tribute.ca. Tribute Entertainment Media Group. נבדק ב-12 במרץ 2009. {{cite web}}: (עזרה) "Ryan Reynolds Biography". Yahoo! Movies. Yahoo! Inc. נבדק ב-10 ביולי 2011. {{cite web}}: (עזרה) "Sundance '10: Ryan Reynolds Speaks to Us from Inside a Coffin: 'Buried' Trailer Debut!". Bloody-disgusting.com. נבדק ב-6 במרץ 2010. {{cite web}}: (עזרה) Lowry, Brian (10 ביולי 2009). "BFDealmemo on Variety.com". Weblogs.variety.com. אורכב מ-המקור ב-2009-07-13. נבדק ב-6 במרץ 2010. {{cite news}}: (עזרה) "Ryan Reynolds Playing the Undead in 'R.I.P.D.' Adaptation". "Ryan Reynolds Gets Deadpool Spin-off". TVGuide.com. אורכב מ-המקור ב-2009-05-10. נבדק ב-6 במאי 2009. {{cite web}}: (עזרה) Matt Holmes (28 במרץ 2011). "Producer Says X-MEN 4 & 5 In Active Development, DEADPOOL is 'Total Reboot'". Whatculture!. {{cite web}}: (עזרה) Hipes, Patrick (April 26, 2022). Ryan Reynolds To Receive This Year’s American Cinematheque Award. Deadline Hollywood, retrieved April 27, 2022 ynet, הפתעה! בלייק לייבלי וראיין ריינולדס התחתנו, באתר ynet, 10 בספטמבר 2012 ענבל חננאל, אמא לארבעה: בלייק לייבלי ילדה ילד רביעי, במדור "פנאי פלוס" באתר ynet‏ Every Kids’ Choice 2024 Winner!, Nick (באנגלית)